Document ID: 32003R0754

Κανονισμός (ΕΚ) αριθ. 754/2003 της Επιτροπής
της 29ης Απριλίου 2003
για την τροποποίηση του κανονισμού (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 31 παράγραφος 3,
Εκτιμώντας τα ακόλουθα:
(1) Το μνημόνιο συμφωνίας μεταξύ της Ευρωπαϊκής Κοινότητας και της Δομινικανής Δημοκρατίας, που εγκρίθηκε με την απόφαση 98/486/ΕΚ του Συμβουλίου(3), προβλέπει ορισμένη ποσόστωση για το εξαγόμενο προς τη Δομινικανή Δημοκρατία γάλα σε σκόνη. Δεδομένου ότι, δυνάμει αυτού του μνημονίου συμφωνίας, τα εξαγόμενα στο πλαίσιο της ποσόστωσης αυτής προϊόντα υπόκεινται σε μειωμένο δασμό κατά την εισαγωγή και ότι οι ενδιαφερόμενοι συναλλασσόμενοι δικαιούνται εφαρμογής ιδιαιτέρου καθεστώτος, το οποίο τους εξασφαλίζει κάποια σταθερότητα των τιμών, ο κανονισμός (ΕΚ) αριθ. 174/1999 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 186/2003(5), προβλέπει για τα προϊόντα αυτά ποσοστό επιστροφής κατώτερο από το ποσοστό που εφαρμόζεται στα εξαγόμενα προϊόντα, εκτός της εν λόγω ποσόστωσης.
(2) Η εξέλιξη της σημειούμενης στην εσωτερική και στην εξωτερική αγορά διαφοράς τιμής του γάλακτος σε σκόνη, καθώς και η εξέλιξη της ζήτησης και των τιμών στη Δομινικανή Δημοκρατία, απαιτούν προσαρμογή των ποσοστών των εφαρμοζομένων στο καθεστώς αυτό επιστροφών.
(3) Είναι συνεπώς σκόπιμο να τροποποιηθεί καταλλήλως ο κανονισμός (ΕΚ) αριθ. 174/1999.
(4) Η επιτροπή διαχείρισης γάλακτος και γαλακτοκομικών προϊόντων δεν διατύπωσε γνώμη εντός της προθεσμίας που καθορίστηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 20α του τροποποιηθέντος κανονισμού (ΕΚ) αριθ. 174/1999, η παράγραφος 8 αντικαθίσταται από το ακόλουθο κείμενο:
"8. Το ποσοστό επιστροφής για τα προϊόντα που προορίζονται για εξαγωγή προς τη Δομινικανή Δημοκρατία στο πλαίσιο της ποσόστωσης που αναφέρεται στην παράγραφο 1, ανέρχεται στο ακόλουθο ποσοστό τοις εκατό του καθοριζόμενου από την Επιτροπή ποσοστού, σύμφωνα με το άρθρο 31 παράγραφος 3 του κανονισμού (ΕΚ) αριθ. 1255/1999, το οποίο ισχύει την πρώτη ημέρα της περιόδου κατάθεσης των αιτήσεων πιστοποιητικών, που αναφέρεται στην παράγραφο 7:
α) 65 % για τα προϊόντα που υπάγονται στον κωδικό ΣΟ 0402 10·
β) 80 % για τα προϊόντα που υπάγονται στους κωδικούς ΣΟ 0402 21 και 0402 29."
Άρθρο 2
Ο παρών κανονισμός αρχίζει να ισχύει την 1η Μαΐου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 2003.

Labels: 3
17